TomoTesten/trubar-sodna-praksa huggingface dataset:
VDSS Sklep Psp 277/2022
Sodna praksa Višjega delovnega in socialnega sodišča, 2022-10-26

Edo Škrabec (preds.), mag. Lilijana Strban (poroč.), Elizabeta Šajn Dolenc

tožba v tujem jeziku - poziv na popravo tožbe - zavrženje tožbe

Ker je tožnik vložil tožbo, ki ni napisana v jeziku, ki je v uradni rabi pred naslovnim sodiščem, ga je skladno s 105. členom ZPP pravilno pozvalo, naj jo v roku 15 dni ustrezno popravi tako, da jo prevede v slovenski jezik in jo predloži sodišču v dveh izvodih. Hkrati ga je seznanilo z možnostjo pridobitve brezplačne pravne pomoči. Opozorjen je bil na posledice opustitve poprave vloge in možnost dodelitve brezplačne pravne pomoči. Ker je nesporno, da je bil sklep o popravi tožniku vročen 6. 7. 2022, se je rok za popravo iztekel 6. 9. 2022, česar tožnik niti ne izpodbija. V skladu s petim odstavkom 108. člena ZPP so bili izpolnjeni vsi zahtevani pogoji za zavrženje tožbe.

1. Sodišče prve stopnje je zavrglo tožnikovo tožbo, ker je ni popravil oziroma dopolnil tako, kot mu je bilo predhodno naloženo.

2. Zoper sklep se pritožuje tožnik. Glavnina pritožbe je usmerjena v razlogovanje, zakaj toženec ni od tožnika upravičen zahtevati povrnitev preveč nakazane pokojnine v višini 1.879,70 EUR. Med drugim navaja, da lahko posreduje dokazila o zdravstvenem stanju. Vztraja pri odločitvi, s katero bo po vsebini odpravljena odločba toženca o povrnitvi 1.879,70 EUR.

4. Ker je tožnik vložil tožbo, ki ni napisana v jeziku, ki je v uradni rabi pred naslovnim sodiščem, ga je skladno s 105. členom ZPP pravilno pozvalo, naj jo v roku 15 dni ustrezno popravi tako, da jo prevede v slovenski jezik in jo predloži sodišču v dveh izvodih. Hkrati ga je seznanilo z možnostjo pridobitve brezplačne pravne pomoči. Opozorjen je bil na posledice opustitve poprave vloge in možnost dodelitve brezplačne pravne pomoči.

5. Ker je nesporno, da je bil sklep o popravi tožniku vročen 6. 7. 2022, se je rok za popravo iztekel 6. 9. 2022, česar tožnik niti ne izpodbija.

V skladu s petim odstavkom 108. člena ZPP so bili izpolnjeni vsi zahtevani pogoji za zavrženje tožbe, kar je ključno. Takšne tožbe ni mogoče več vsebinsko presojati, zato so pravno nerelevantna vsa pritožnikova razlogovanja v smeri vsebinske obravnave zadeve.

6. Na podlagi obrazloženega je pritožbeno sodišče v skladu z 2. točko 365. člena ZPP pritožbo kot neutemeljeno zavrnilo in potrdilo izpodbijani sklep.

Sodišče je iz poizvedbe z dne 8. 9. 2022 pri strokovni službi za brezplačno pravno pomoč pri Delovnem in socialnem sodišču ugotovilo, da tožnik do tega dne ni zaprosil za brezplačno pravno pomoč – listovna št. 4.

Zakon o pravdnem postopku (1999) - ZPP  - člen 105, 108, 108/3, 108/5.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.